KOMMISSIONENS BESLUTNING af 6. oktober 1998 om ændring af Rådets beslutning 79/542/EØF samt Kommissionens beslutning 92/260/EØF, 93/195/EØF og 93/197/EØF for så vidt angår dyresundhedsmæssige betingelser for indførsel, midlertidig indførsel og genindførsel af registrerede heste fra Thailand (meddelt under nummer K(1998) 2962) (EØS-relevant tekst) (98/594/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, 13, 15, 16 og artikel 19, nr. ii), og

ud fra følgende betragtninger:

Ved Rådets beslutning 79/542/EØF (2), senest ændret ved Kommissionens beslutning 98/146/EF (3), blev der fastsat en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter;

ved Kommissionens beslutning 92/260/EØF (4), 93/195/EØF (5) og 93/197/EØF (6), senest ændret ved beslutning 98/360/EF (7), blev der fastsat dyresundhedsmæssige betingelser og bestemmelser om udstedelse af sundhedscertifikat for henholdsvis midlertidig indførsel, genindførsel efter midlertidig udførsel og indførsel af registrerede heste;

ifølge et EF-veterinærbesøg i Thailand ser det ud til, at dyresundhedssituationen i dette land er tilfredsstillende med hensyn til sygdomme hos heste, og kontrolleres af velstrukturerede og velorganiserede tjenester;

de ansvarlige veterinærmyndigheder i Thailand har forpligtet sig til inden 24 timer at underrette Kommissionen og medlemsstaterne pr. telex, telefax eller telegram, hvis forekomst af nogen af de i bilag A til direktiv 90/426/EØF omhandlede sygdomme bekræftes, eller hvis der vedtages en politik for vaccination mod dem eller foretages en ændring af denne politik, og inden for en rimelig frist, hvis der sker ændringer i importpolitikken med hensyn til heste;

der bør vedtages dyresundhedsmæssige betingelser og bestemmelser om udstedelse af sundhedscertifikat ud fra dyresundhedssituationen i de pågældende lande; der er her kun tale om registrerede heste;

beslutning 79/542/EØF, 92/260/EØF, 93/195/EØF og 93/197/EØF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 2 i bilaget til beslutning 79/542/EØF indsættes i den særlige kolonne for enhovede dyr følgende linje i alfabetisk orden efter ISO-koden:

>TABELPOSITION>

Artikel 2

I beslutning 92/260/EØF foretages følgende ændringer:

1) I bilag I, gruppe C, indsættes »Thailand« på listen over tredjelande.

2) I bilag II C indsættes »Thailand« på listen over tredjelande i titlen på sundhedscertifikatet.

3) I bilag II C, punkt III, indsættes følgende litra

»l) den er, hvis den kommer fra Thailand, blevet underkastet en komplementbindingsprøve for snive den . . . . . . . (5) og for dourine den . . . . . . (5) inden for de sidste ti dage før udførslen med negativt resultat med 1:10 (4).«

4) I fodnote 6 i bilag II C ændres »Hongkong, Japan, Macao, Malaysia (halvøen) og Singapore« til »Hongkong, Japan, Macao, Malaysia (halvøen), Singapore og Thailand«

5) I bilag II, A, B, C, D og E, indsættes »Thailand (TH)« i punkt III, litra d), tredje led.

Artikel 3

I beslutning 93/195/EØF foretages følgende ændringer:

1) I bilag I, gruppe C, indsættes »Thailand (TH)« på listen over tredjelande.

2) I bilag II C indsættes »Thailand« på listen over tredjelande i titlen på sundhedscertifikatet.

Artikel 4

I beslutning 93/197/EØF foretages følgende ændringer:

1) I bilag I, gruppe C, indsættes »Thailand (TH)« på listen over tredjelande.

2) I bilag II C i titlen på sundhedscertifikatet ændres »Hongkong, Japan, Macao, Malaysia (halvøen) og Singapore« til »Hongkong, Japan, Macao, Malaysia (halvøen), Singapore og Thailand«.

3) I bilag II C, punkt III, indsættes følgende litra:

»m) den er, hvis den kommer fra Thailand, blevet underkastet en komplementbindingsprøve for snive den . . . . . . (4) og for dourine den . . . . . . (4) inden for de sidste 21 dage før udførslen med negativt resultat med 1:10 (4).«

4) I fodnote 5 i bilag II C ændres »Hongkong, Japan, Macao, Malaysia (halvøen) og Singapore« til »Hongkong, Japan, Macao, Malaysia (halvøen), Singapore og Thailand«.

Artikel 5

Denne beslutning er rettet til medlemsstaterne.

Udfærdiget i Bruxelles, den 6. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 42.

(2) EFT L 146 af 14. 6. 1979, s. 15.

(3) EFT L 46 af 17. 2. 1998, s. 8.

(4) EFT L 130 af 15. 5. 1992, s. 67.

(5) EFT L 86 af 6. 4. 1993, s. 1.

(6) EFT L 86 af 6. 4. 1993, s. 16.

(7) EFT L 163 af 6. 6. 1998, s. 44.